Source: http://www.zakonypreludi.sk/zz/2004-384
Timestamp: 2018-10-18 20:30:59+00:00

Document:
384/2004 Z. z. Nariadenie o spotrebe paliva a emisiách CO2 pri predaji nových osobných áut | Aktuálne znenie
Nariadenie vlády č. 384/2004 Z. z.Nariadenie vlády Slovenskej republiky o dostupnosti spotrebiteľských informácií o spotrebe paliva a o emisiách CO2 pri predaji a leasingu nových osobných automobilov
Čiastka 164/2004
Platnosť od 01.07.2004
§ 2 - Definície pojmov
§ 3 - Štítok o spotrebe paliva a o emisiách CO 2
§ 4 - Príručka o spotrebe paliva a o emisiách CO 2
§ 5 - Plagát o spotrebe paliva a o emisiách CO 2
§ 6 - Propagačná literatúra o spotrebe paliva a o emisiách CO 2
§ 7 - Pravdivosť informácií
§ 8 - Dozor
§ 9 - Oznamovacia povinnosť
a) osobným automobilom vozidlo kategórie M1 podľa prílohy č. 1,
b) novým osobným automobilom každý osobný automobil určený na predaj, ktorý ešte nebol predaný osobe, ktorá ho kúpila na iný účel, ako je jeho ďalší predaj alebo dodávka,
c) modelom obchodné označenie továrenskej značky, typu, a ak je to možné a vhodné, aj variantu a verzie osobného automobilu,
d) typom rôzne osobné automobily tej istej továrenskej značky deklarované výrobcom a jednoznačne definované písmenovočíselným kódom ako typ, variant alebo verzia, ktoré sa nelíšia aspoň v podstatných znakoch podľa prílohy č. 1,
e) variantom typu osobného automobilu osobný automobil rovnakého typu, ktorý sa nelíši aspoň v podstatných znakoch podľa prílohy č. 1 časti B,
f) miestom predaja prevádzkareň,1) predajné miesto pred prevádzkarňou, autosalón, veľtrh alebo iný priestor, kde sa nový osobný automobil predvádza alebo ponúka na predaj alebo na leasing,
g) normovanou spotrebou paliva osobného automobilu číselný údaj o jeho spotrebe paliva uvedený v litroch na 100 km, ktorý uvádza výrobca osobného automobilu ako výsledok skúšky podľa príslušnej technickej normy; ak jeden model zahŕňa niekoľko variantov alebo verzií variantu, hodnota spotreby paliva tohto modelu je hodnotou spotreby paliva variantu alebo verzie variantu s najvyššou normovanou spotrebou paliva v rámci toho istého modelu,
h) normovanou produkciou emisií CO2 osobného automobilu číselný údaj o jeho emisiách CO2 v g na 1 km, ktorý uvádza výrobca osobného automobilu ako výsledok skúšky podľa príslušnej technickej normy; ak jeden model zahŕňa niekoľko variantov alebo verzií variantu, hodnota produkcie emisií CO2 tohto modelu je hodnotou produkcie emisií CO2 variantu alebo verzie variantu s najvyššou normovanou produkciou emisií CO2 v rámci toho istého modelu,
i) továrenskou značkou obchodné meno výrobcu osobných automobilov, ktorý je uvedený v dokumentácii typového schválenia alebo v osvedčení o zhode,
j) verziou variantu osobný automobil vytvorený povolenými kombináciami parametrov podľa prílohy č. 1,
k) výrobcom právnická osoba alebo fyzická osoba, ktorá v Slovenskej republike vyrába nové osobné automobily,
l) dovozcom právnická osoba alebo fyzická osoba, ktorá dováža do Slovenskej republiky nové osobné automobily na účely ich predaja alebo na leasing spotrebiteľom,
m) predajcom právnická osoba alebo fyzická osoba, ktorá spotrebiteľom prezentuje alebo ponúka nové osobné automobily na účely ich predaja alebo leasingu v Slovenskej republike.
(1) Štítkom o spotrebe paliva a o emisiách CO2 je štítok, ktorý obsahuje spotrebiteľské informácie týkajúce sa normovanej spotreby paliva a normovaných emisií CO2 osobného automobilu, na ktorom je štítok pripevnený.
(2) Predajca je povinný uviesť na štítku údaje o normovanej spotrebe paliva a údaje o normovaných emisiách CO2 podľa prílohy č. 2 pre každý nový osobný automobil v mieste predaja. Štítok sa zreteľne a viditeľne umiestni na osobný automobil.
(3) Výrobca alebo dovozca je povinný poskytnúť predajcovi údaje o normovanej spotrebe paliva a údaje o normovaných emisiách CO2 pre každý nový osobný automobil v sprievodnej dokumentácii osobného automobilu.
(1) Príručkou o spotrebe paliva a o emisiách CO2 je súhrn údajov o normovanej spotrebe paliva a o normovaných emisiách CO2 každého nového modelu osobného automobilu dostupného na trhu s novými osobnými automobilmi.
(2) Slovenská obchodná inšpekcia je povinná zabezpečiť vypracovanie príručky o spotrebe paliva a o emisiách CO2 nových osobných automobilov na základe údajov poskytnutých ich výrobcom alebo dovozcom. Výrobca alebo dovozca je povinný tieto údaje poskytnúť v lehote do 60 dní od písomnej výzvy Slovenskej obchodnej inšpekcie. Príručka sa musí najmenej raz ročne obnoviť. Dátum nasledujúcej obnovy musí byť uvedený v príručke. Príručka obsahuje náležitosti uvedené v prílohe č. 3.
(3) Predajca je povinný obstarať príručku od Slovenskej obchodnej inšpekcie na vlastné náklady a zabezpečiť jej bezplatnú dostupnosť zákazníkom v mieste predaja.
(1) Predajca je povinný umiestniť v mieste predaja na viditeľnom mieste plagát v listinnej alebo elektronickej podobe so zoznamom údajov o normovanej spotrebe paliva a o normovaných emisiách CO2 všetkých nových modelov osobných automobilov danej značky vystavených alebo ponúkaných na predaj alebo na leasing v mieste predaja alebo prezentácie. Popis plagátu a jeho náležitosti sú uvedené v prílohe č. 4.
(2) Výrobca alebo dovozca je povinný včas poskytnúť predajcovi údaje potrebné na vypracovanie plagátu o spotrebe paliva a o emisiách CO2 všetkých nových osobných automobilov ponúkaných na predaj alebo na leasing alebo predvádzaných v mieste predaja v sprievodnej dokumentácii nových osobných automobilov.
(3) Predajca je povinný plagát o spotrebe paliva a o emisiách CO2 aktualizovať najmenej každých šesť mesiacov. Ak sa použije plagát v elektronickej podobe, musia sa informácie aktualizovať najmenej každé tri mesiace. Medzi dvoma aktualizáciami sa nové údaje dopĺňajú na koniec zoznamu.
(1) Propagačnou literatúrou o spotrebe paliva a o emisiách CO2 je tlačovina používaná pri predaji, reklame, podpore predaja nových osobných automobilov a určená pre verejnosť, napríklad technické príručky, brožúry, inzercia v novinách, magazíny, obchodná tlač, plagáty.
(2) Predajca je povinný vypracovať vlastnú propagačnú literatúru alebo aj iný propagačný materiál s údajmi o normovanej spotrebe paliva a o normovaných emisiách CO2 modelov osobných automobilov podľa prílohy č. 5.
(3) Výrobca alebo dovozca je povinný včas poskytnúť predajcovi údaje potrebné na vypracovanie vlastnej propagačnej literatúry alebo iného propagačného materiálu o normovanej spotrebe paliva a o normovaných emisiách CO2 nových osobných automobilov.
(1) Predajca je povinný uvádzať na štítkoch, plagátoch, v príručkách, reklamnej literatúre alebo v inom reklamnom materiáli pravdivé informácie o spotrebe paliva a o emisiách CO2 nových osobných automobilov.2)
k nariadeniu vlády č. 384/2004 Z. z.
1. Štítky o spotrebe paliva a emisiách CO2 musia vyhovovať štandardnému formátu 297 mm 210 mm (A4).
1. Rozmery plagátu sú najmenej 70 cm 50 cm.
2. Ak sú informácie na elektronickej obrazovke, rozmery obrazovky musia byť aspoň 25 cm 32 cm. Informácie sa môžu zobrazovať technikou bežiaceho textu (scrolling).
b) „Okrem úspornosti automobilu majú na určenie spotreby paliva a emisií CO2 automobilu vplyv štýl riadenia, ako aj iné netechnické činitele. CO2 je hlavný plyn vyvolávajúci skleníkový efekt a je zodpovedný za globálne otepľovanie.“ .
2) § 45 Obchodného zákonníka, § 8 až 11 zákona č. 634/1992 Z. z. o ochrane spotrebiteľa v znení neskorších predpisov, zákon č. 147/2001 Z. z. o reklame a o zmene a doplnení niektorých zákonov v znení neskorších predpisov.
1) Príloha VIII. smernice 116/2001/ES.

References: § 2

§ 3

§ 4

§ 5

§ 6

§ 7

§ 8

§ 9
 § 45
 § 8